หุ้นปิดเช้าลบ6.22 จุด
หุ้นเช้า22ธ.ค.ปิดที่ 1,037.53 จุด ลดลง 6.22 จุดมูลค่าซื้อขาย 8,438.22 ล้านบาท
22 ธ.ค. 2554

หุ้นเช้า22ธ.ค.ปิดที่ 1,037.53 จุด ลดลง 6.22 จุดมูลค่าซื้อขาย 8,438.22 ล้านบาท 




ตลาดหลักทรัพย์ ปิดตลาดช่วงเช้าวันที่ 22 ธ.ค.ที่ระดับ 1,037.53 จุด ลดลง 6.22 จุด(-0.60%)มูลค่าการซื้อขาย 8,438.22 ล้านบาท 
การซื้อขายหุ้นช่วงเช้าวันนี้ดัชนีหุ้นไทยแกว่งตัวในแดนลบเป็นส่วนใหญ่ โดยแตะจุดสูงสุดของช่วงเช้าที่ 1,047.09 จุด และแตะจุดต่ำสุดของช่วงเช้าที่ระดับ 1,037.19 จุด
นายเกียรติก้อง เดโช นักกลยุทธ์การลงทุน บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้ปรับตัวลงตามตลาดหุ้นภูมิภาค หลังจากวานนี้ขึ้นไปแรงกว่า 10 จุด ประกอบกับ ตลาดฯยังขาดปัจจัยใหม่ๆเข้ามาขับเคลื่อน โดยวันนี้นักลงทุนเข้ามาเลือกเล่นหุ้นรายตัวโดยเฉพาะหุ้นกลางและเล็ก ส่วนหุ้นขนาดใหญ่ไม่ค่อยเคลื่อนไหว ขณะที่มูลค่าการซื้อขายถือว่าเบาบาง เพราะใกล้ช่วงวันหยุดยาวเทศกาลคริสมาสต์และปีใหม่ ทำให้นักลงทุนบางส่วนหายไปจากตลาดฯ
แนวโน้มการลงทุนในช่วงบ่ายนี้ นายเกียรติก้อง กล่าวว่า ตลาดฯน่าจะแกว่งตัวในกรอบแนวรับ 1,035 จุด แนวต้าน 1,047 และ 1,050 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่             CPF    มูลค่าการซื้อขาย 513.99 ล้านบาท ปิดที่  33.00 บาท ลดลง 0.50 บาท            TMB    มูลค่าการซื้อขาย 511.95 ล้านบาท ปิดที่   1.61 บาท ราคาไม่เปลี่ยนแปลง          PTTGC  มูลค่าการซื้อขาย 466.13 ล้านบาท ปิดที่  62.00 บาท ลดลง 0.75  บาท          KBANK  มูลค่าการซื้อขาย 372.98 ล้านบาท ปิดที่ 122.50 บาท ลดลง 2.50  บาท            SCB    มูลค่าการซื้อขาย 354.66 ล้านบาท ปิดที่ 116.00 บาท ลดลง 1.50  บาท